Cuneiform Tablet Kt 94/k 776 (AKT 6a 152)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-šùr-ma a-na i-tur₄-DINGIR en-na-nim en-um-a-šùr ù a-lá-ḫi-im qí-bi-ma ta-áš-pu-ra-nim um-ma a-tù-nu-ma 40 ma-na KÙ.BABBAR ṣú-ḫa-ru i-dí-nu-ni-a-tí-ma i ku-nu-ki-ni i-ba-ší a-wa-tum ša lá-qé-ep a-dí-ni i-ṣé-ri-a na-dí KÙ.BABBAR mì-ma a-na a-lim{ki} lá tù-šé-ba-lá KÙ.BABBAR a-na ṣú-ḫa-ri-a dí-na-ma i bé-tí-a li-bi-ší a-sú-ri a-wa-tum e im-qú-ta-ma ma-ma-an a-na ba-áb DINGIR-lim e ú-ša-ak-ší-da-ma li-bi ù li-ba-ku-nu e im-ra-aṣ a-ṣé-er KÙ.BABBAR a-nim ša i-ba-ší-ú 10 ma-na KÙ.BABBAR en-um-a-šur ú 10 ma-na KÙ.BABBAR a-lá-ḫu-um lu-ra-dí-ú-ma KÙ.BABBAR dí-na-šu-nu-tí-ma a-na ma-lá ú-ša-ḫi-zu-šu-nu-ni le-pu-šu ù 22 {TÚG}ṣú-ba-tù ša iš-tí a-lá-ḫi-im i-ba-ší-ú-ni a-na er-bi-a ḫa-áš-ḫa-ak-šu-nu a-ṣé-ri-a šé-bi-lá-ni-šu-nu a-ḫu-a a-tù-nu a-na tí-ir-tí-a iḫ-da ù a-na a-dí ša um-me-a-ni-a ša a-ma-kam wa-áš-bu-ni-ma áš-pu-ra-ku-nu-tí-ni iḫ-da-ma i-na a-<gap> šu-ba-al-ki-ta-šu-nu-ma a-ṣé-er ša <gap> tum ma-ag-ru-ni-ni té-er-ta-šu-nu ší-im-a-nim-ma li-ba-am dí-na-nim-ma a-na kà-ri-im qá-ri-ba-ni